VAR

VAR () – futbolo teisėjavimo sistema, kurios pagalba teisėjai gali peržiūrėti vaizdo įrašus ir priimti atitinkamus sprendimus. Tarptautinė futbolo asociacijų valdyba į futbolo taisykles VAR sistemos naudojimą įrašė 2018 m. VAR sistema naudojasi požiūriu „minimalus įsikišimas, maksimali nauda“.

Naudojimas 

VAR sistema gali būti naudojama tik šių atvejų peržiūrai:
 Įvartis/nėra įvarčio – atakuojanti komanda prasižengė, kamuolys buvo užribyje, kamuolys kirto vartų liniją, nuošalė, žaidimas ranka, taisyklių pažeidimai atliekant 11 metrų baudinį.
 11 metrų baudinys/nėra baudinio – besiginanti komanda prasižengė, kamuolys buvo užribyje, pražangos vieta, neteisingas baudinio skyrimas, neskirta pražanga puolime.
  Tiesioginė raudona kortelė – sutrukdant akivaizdžiam įvarčiui pažeidžiant taisykles, rimta pražanga, chuliganiškas žaidėjo elgesys, įžeidžiančių gestų, kalbos naudojimas. Visos tiesioginės raudonos kortelės gali būti peržiūrėtos.
 Klaidos ištaisymas skiriant raudoną ar geltoną kortelę.

Istorija 
Pirmą kartą sistema buvo išbandyta Nyderlandų Eredivisie lygoje 2012–2013 m. sezone bandomųjų rungtynių metu. Tuometinis FIFA prezidentas Sepp Blatter buvo nusistatęs prieš tokią sistemą, tačiau jam pasitraukus iš posto 2015 m. jį pakeitęs Gianni Infantino palaikė tokios sistemos įvedimą į futbolo taisykles.

Pirmą kartą oficialių rungtynių metu VAR sistema pradėta naudoti JAV MLS lygoje nuo 2016 m. rugpjūčio rezervinių komandų rungtynėse. Po mėnesio VAR sistema buvo naudota draugiškose rungtynėse tarp Prancūzijos ir Italijos rinktinių.

Pirmą kartą aukščiausio lygio futbolo lygoje VAR sietam panaudota Australijos A-League rungtynėse tarp „Melbourne City FC“ ir „Adelaide United FC“ 2017 m. balandžio 7 d., tačiau sistemos pagalbos neprireikė. Pirmas aktyvus VAR sistemos panaudojimas šioje lygoje įvyko balandžio 7 d., kai susitiko „Wellington Phoenix FC“ ir „Sydney FC“.

Tarptautiniame lygyje VAR sistema pirmą kartą išnaudota 2017 m. FIFA konfederacijų taurės varžybose Rusijoje.

Aukščiausio lygio Europos lygoje VAR sistema pradėta naudoti 2017–2018 m. sezone Bundesliga ir Serie A lygose. Po metų šią sistemą pradėjo naudoti ir La Liga lyga.

2018 m. sausį Italijos Koverčiano mieste atidarytas pirmasis VAR mokymų centras pasaulyje.

2018 m. FIFA oficialiai leido naudoti VAR sistemą XXI pasaulio futbolo čempionate. Tai buvo pirmasis turnyras, VAR sistemą naudojęs visose rungtynėse ir visuose stadionuose.

VAR Lietuvoje 
2023 m. sausio mėn. oficialiai prasidėjo VAR sistemos diegimo procesas. Šiuo metu tikimasi, kad VAR sistema Lietuvos aukščiausioje lygoje galėtų debiutuoti rugpjūčio mėnesį, aptarnaujant mažiausiai vienerias rungtynes per turą. Stadionai, kuriuose bus naudojama VAR sistema, turės gauti specialią licenciją. Minimalus reikalavimas naudojant VAR sistemą – keturios kameros (dvi ties aikštės viduriu, dvi – ties baudos aikštelių linijomis). Lietuvos teisėjų apmokymai su VAR sistema vyks Lietuvoje, apmokyti atvyks FIFA atstovai.

Rugsėjo 3 d. Šiaulių savivaldybės stadione pirmąkart Lietuvoje rungtynės vyko su VAR sistema. Rungtynės tarp FA Šiauliai ir FK Kauno Žalgiris baigėsi rezultatu 1:1, 97-ąją žaidimo minutę VAR sprendimu buvo skirtas baudinys.

VAR sistema lygose 
Šiuose čempionatuose naudojama aktyvi VAR sistema, kuomet teisėjas palaiko tiesioginį ryšį su VAR sistemos teisėjais.

Klubiniai čempionatai

Vietinės lygos 

  A-League
  Brasileirão
  Pro League
  Čilės Primera División
  Kinijos futbolo lyga
  Categoría Primera A (2 rungtynės ture ir finale)
  Prva HNL
  1. česká fotbalová liga
  Danijos Superlyga (nuo 2020-21 sezono)
  Egipto futbolo lyga
  Parva liga (keliuose stadionuose)
  Premier League
  Ligue 1
  Bundesliga
  2. Bundesliga
  Super League 1
  Ligat ha'Al
  Serie A
  Serie B (tik atkrentamosiose)
  K League 1
  K League 2
  Primera División (Meksika)
  Botola
  Eredivisie
  Primera División de Paraguay
  Liga 1 (tik finaluose)
  Ekstraklasa
  Primeira Liga
  Kataro futbolo čempionatas
  Rusijos Premjer lyga
  Saudo Arabijos futbolo čempionatas
  La Liga
  Segunda División
  Swiss Super League
  Thai League 1
  Süper Lig
  JAE futbolo čempionatas
   Major League Soccer
  Primera División (tik finaluose)

Vietinės taurės 
  Coppa Italia (nuo 16-finalio)

Kontinentinės 

 UEFA Čempionų lyga
 CAF Čempionų lyga (nuo 1/4 finalo)
 Copa Libertadores (nuo 1/4 finalo)
 UEFA Europos lyga (nuo atkrentamųjų)
 Copa Sudamericana (nuo 1/4 finalo)
 CAF Supertaurė
 Europos Supertaurė

Tarptautinės 
 FIFA Pasaulio futbolo klubų taurė

Natcionalinių rinktinių čempionatai

Kontinentinės varžybos 

 AFC Azijos taurė (nuo atkrentamųjų)
 Afrikos Tautų taurė
 CONCACAF Aukso taurė (nuo 2021 m.)
 Copa América
 UEFA Europos futbolo čempionatas
 UEFA Europos iki 21 m. čempionatas
 UEFA Tautų lyga

Tarptautinės 

 FIFA pasaulio čempionatas
 FIFA moterų pasaulio taurė
 FIFA U-20 pasaulio taurė
 FIFA U-17 pasaulio taurė

Šaltiniai 

Futbolo terminologija